Ограничаване на конкуренцията :: Sofia Chamber of Commerce and Industry ::
Новини: Ограничаване на конкуренцията
21 Юли 2016 г. - 15:18 ч.
Депутати от РБ написаха Отворено писмо до Президента, с което алармират за ограничаване на конкуренцията в бранша с горивата като се налага прекомерно тежко финансово обезпечение ...
На 20 юли 2016 г. Парламентът прие на второ четене Законопроект за допълнение на Закона за данък върху добавената стойност №602-01-30, внесен от Министерския съвет на 10.06.2016 г., приет на първо гласуване на 29.06.2016 г. В чл. 176в, съгласно приетите промени, се въвеждат прекомерни изисквания за обезпечаване на вземанията, които ще засегнат търговците на пазара на горива. Съгласно член 176 в, ал. 2 „ обезпечението по ал. 1 е в размер 20 на сто от данъчната основа на облагаемите доставки, придобиванията или стойността на течните горива за предходния данъчен период, но не по-малко от 50 хил. лева.“
Много показателно за очакваните ефекти от тази мярка е изказването на Васил Панов (директор в НАП) пред Комисията по енергетика. На 23.06.2016 г. г-н Панов заявява, че „над 160 дружества, мисля автоматично ще отпаднат“ визирайки ефектите от приемането на тези промени. В същото изказване г-н Панов обяснява, че „сега с тази мярка ще се изчистят още, да кажем, 160-170 дружества….“.
Очевидно става въпрос за мерки, които ще ограничат конкуренцията на пазара на горива и има съществена опасност да доведат до повишаване на цените, защото сред тези 160-170 фирми, които се планира да бъдат „изчистени“ твърде вероятно фигурират компании със значение за вноса на горива в България.
През февруари 2016 г. КЗК започна разследване във връзка със съмнения за картел на пазара на горива в България. Това решение идва включително като следствие от обстоятелството, че цените на горивата в България за продължителен период от време бяха над средно европейските (като се изключат данъците, за да има сравнимост).
Но фона на съществуващите проблеми с конкуренцията на пазара на горива в България, Парламентът прие мерки, които могат допълнително да намалят броя на фирмите, което да доведе до завишаване на цените най-вече на дизела и бензина. Очертават се преки негативни ефекти - в посока увеличаване на разходите на потребителите за горива и косвени - негативно влияние върху растежа на икономиката, защото горивата са и основен фактор за производство.
Уважаеми г-н Президент, обръщаме се към Вас с настоятелно искане да изследвате въпроса и ако оцените нашите аргументи и мотиви като съществени да наложите вето на текстовете, които нарушават конкуренцията и биха довели до закриването на десетки фирми.
Борис Станимиров - консерватизмите на templar
Никола Хаджийски
Ограничаване на конкуренцията | Вход | 0 Коментара